रेल मंत्रालय श्री पीयूष गोयल ने रेलवे में कार्यरत खिलाडि़यों के लिए नई प्रोत्साहन नीति को मंजूरी दी रेलवे में कार्यरत खिलाडि़यों और कोच को अधिकारी रैंक में पदोन्नत किया जाएगा केन्द्रीय रेल कोयला वित्त और कॉरपोरेट मामलों के मंत्री श्री पीयूष गोयल ने रेलवे में कार्यरत खिलाडि़यों को प्रोत्साहन के लिए एक नई नीति को मंजूरी दी है जिसके तहत ओलंपिक खेलों में पदक जीतने वाले खिलाडि़यों के अलावा पद्मश्री से नवाजे जा चुके समस्त खिलाडि़यों और कोचों को भी अधिकारियों के रूप में पदोन्नत किया जाएगा। राष्ट्रमंडल खेल 2018 के पदक विजेताओं के लिए रेलवे खेल संवर्धन बोर्ड द्वारा अप्रैल 2018 में राष्ट्रीय रेल संग्रहालय में आयोजित अभिनंदन समारोह में श्री पीयूष गोयल ने घोषणा की थी कि रेलवे उल्लेखनीय प्रदर्शन करने वाले रेलवे के एथलीटों की जायज अपेक्षाओं को पूरा करने के लिए शीघ्र ही एक प्रोत्साहन नीति की घोषणा करेगी जिसके तहत न केवल खिलाडि़यों द्वारा जीते गए पदकों बल्कि उनके द्वारा इस दिशा में किए गए अथक प्रयासों को भी यथोचित रूप से सराहा जाएगा।